Maatietopalvelu

Kyselyvastaus

**Asiakirjan tunnus:** KT852

**Päivämäärä**: 6.3.2024

**Julkisuus:** Julkinen

**Burundi / Burundiin kesän 2021 jälkeen palanneiden (turvapaikkaa ulkomailla hakeneiden) Burundin kansalaisten asema**

**Burundi / Situation of Burundian refugees (esp. those having applied for asylum abroad) returning to Burundi after the summer 2021**

Kysymykset

1.Kohdistetaanko Burundiin palaaviin ulkomailla turvapaikkaa hakeneisiin kansalaisiin ihmisoikeus- tai muita oikeudenloukkauksia? Onko palaajan taustalla merkitystä vai ovatko teot sattumanvaraisia?  
2. Miten UNHCR:n avustuksella kesän 2021 jälkeen palanneiden kansalaisten paluu on onnistunut? Miten muuten palanneiden kansalaisten paluu on onnistunut?

Questions

1.Are Burundian refugees who have applied for asylum abroad and are since returning to Burundi being targeted or subjected to human rights violations or other infringements? Does the applicant’s background play a role or are abuses committed randomly?  
2. How has the return of Burundian refugees facilitated by UNCHR after the summer of 2021 succeeded? How has the return of other returnees succeeded?

Belgian maahanmuuttoviranomaisten maatietopalvelu CEDOCA on julkaissut 15.5.2023 Belgian burundilaisyhteisöä ja Belgiasta Burundiin palaavien asemaa käsittelevän ranskankielisen raportin.[[1]](#footnote-1) Burundiin palanneiden asemaa on käsitelty aiemmin Maahanmuuttoviraston maatietopalvelun 9.7.2021 julkaisemassa kyselyvastauksessa.[[2]](#footnote-2) Tästä syystä tässä kyselyvastauksessa käytetään vain 9.7.2021 jälkeen julkaistuja lähteitä. Tässä vastauksessa on käytetty kuitenkin sellaisia vuonna 2022 tai myöhemmin julkaistuja lähteitä, jotka käsittelevät koko vuotta 2021.

Monet burundilaispakolaiset ovat Burundin vuosien 1993-2003/2006 sisällissotaa paenneita henkilöitä. Taustaa ja historiaa burundilaisten maastapaolle ja burundilaisten pakolaisten tilanteesta Afrikan suurten järven alueella sekä lisätietoa Arushan sopimuksesta[[3]](#footnote-3) saatavilla esim. Maahanmuuttoviraston maatietopalvelun työn alla olevista kyselyvastauksista *Burundi / Burundin pääkaupungissa* *Bujumburan alueella toimineet tutsi-militiat vuosina 1990–1994 ja niiden toiminta Burundin ja Ruandan sisällissodissa* (julkaistaan maaliskuussa 2024) sekä *Ruanda / Ruandan Nyarugengen vankilassa (Prison 1930) vankeihin kohdistuneet oikeudenloukkaukset ja teloitukset vuosina 1996-1999* (julkaistaan maaliskuussa 2024).

Burundin sisällissodassa pääasiallisina vastarintamina olivat Burundin hallitus ja sen joukot sekä merkittävimmät oppositioryhmittymät CNDD-FDD (*Conseil National pour la Défense de la Démocratie - Forces pour la Défense de la Démocratie[[4]](#footnote-4))* sekä FNL (*Forces Nationales pour la Libération).* CNDD-FDD ja FNL ovat pääosin huturyhmittymiä, kun taas Burundin hallitus ja asevoimat ja yritysmaailman edustajat olivat sisällissodan aikaan pääosin tutseja.[[5]](#footnote-5)

# Kohdistetaanko Burundiin palaaviin ulkomailla turvapaikkaa hakeneisiin kansalaisiin ihmisoikeus- tai muita oikeudenloukkauksia? Onko palaajan taustalla merkitystä vai ovatko teot sattumanvaraisia?

Burundin ihmisoikeustilannetta tarkkailevan YK:n erityisraportoija Fortuné Gaétan Zongon mukaan (11.8.2023) lokakuusta 2021 lähtien Burundissa (yleisesti, ko. kohdassa ei viitata erityisesti palanneisiin) kansalaisten oikeutta elämään on loukattu suhteellisesti vähemmän kuin aiemmin. Useat kansalaisjärjestöt ovat kuitenkin dokumentoineet ihmisoikeusrikkomuksia. Burundin pakotettujen katoamisten vastainen *Ndondeza* -kampanja, jota vetää FOCODE (*Forum pour la conscience et le développement)*[[6]](#footnote-6)  *-*järjestö, on kerännyt todisteita pakotetuista katoamisista ja muista vakavista rikoksista ml. salamurhista, joihin *Imbonerakure*[[7]](#footnote-7), poliisi ja kansallinen tiedustelupalvelu NIS (engl. *National Intelligence Service,* ransk*. Service national de renseignement,* SNR[[8]](#footnote-8), jatkossa tässä kyselyvastauksessa SNR) ovat syyllistyneet. Erityisraportoijan mukaan fyysiset oikeudenloukkaukset ovat vähentyneet, mutta hän ei ole havainnut, että oikeudenloukkauksiin syyllistyneiden vastuukysymyksiä olisi Burundissa käsitelty. Edelleen erityisraportoija toteaa, että näennäisestä rauhallisuudesta huolimatta oikeudenloukkauksia esiintyy edelleen. Vaikka rikoksentekijöitä identifioidaan harvoin, näihin rikkomuksiin syyllisten voidaan katsoa olevan pääasiassa Burundin kansallinen poliisi, SNR, sotilastiedustelupalvelu ja Imbonerakure.[[9]](#footnote-9)

Zongo kehotti syksyllä 2023 Burundia takaamaan edellytykset pakolaisten luotettavalle paluulle. Zongon mukaan Burundin lähestyessä vuoden 2025 parlamentti- ja kunnallisvaaleja on havaittavissa, että kansalaisyhteiskunnan tila supistuu ja poliittisiin puolueisiin, kansalaisyhteiskunnan järjestöihin ja tiedotusvälineisiin kohdistuva paine kasvaa. Yhden tärkeimmistä oppositiopuolueista, NCF:n (engl. *National Congress for Freedom, ransk. (Congrès National pour la Liberté,* CNL[[10]](#footnote-10), jatkossa tässä kyselyvastauksessa CNL), toiminnan raportoitiin keskeytyneen useiksi kuukausiksi.[[11]](#footnote-11)

Afrikan suurten järvien alueen pakolaisten edustajista koostuva koalitio lähetti huhtikuussa 2023 Burundin presidentille vetoomuksen, jossa vaadittiin takuita mm. Arushan sopimukseen sisältyvästä rauhanomaisen paluun mahdollisuudesta. Zongon elokuussa 2023 julkaiseman raportin mukaan on tarpeellista antaa paremmat takeet turvallisuudesta ja yhteiskuntaan integroitumisesta niille burundilaispakolaisille, jotka eivät ole vielä sitoutuneet palaamaan. Zongon mukaan Burundilta puuttuvat paluun keskeiset osatekijät, kuten palaajien suojelua koskeva järjestelmä ja yhdenmukaiset periaatteet paluumuuttajien maanomistusasioiden hoitamiseksi.[[12]](#footnote-12)

Ihmisoikeusloukkauksista raportoivien keskeisten tahojen (Amnesty International ja Freedom House -järjestöjen sekä Yhdysvaltain ulkoministeriön USDOS:in) toistaiseksi uusimmat vuosikatsaukset käsittelevät vuosia 2021 ja 2022.[[13]](#footnote-13) Human Rights Watch (HRW) -ihmisoikeusjärjestön vuotta 2023 koskevassa katsauksessa viitataan ainoastaan em. YK:n erityisraportoija Zongon raporttiin.[[14]](#footnote-14) Tässä kyselyvastauksessa käydään läpi vuosia 2021–2022 käsitteleviä raportteja sekä vuosina 2023–2024 julkaistua uutisointia.

Jotkut vuonna 2021 Burundiin palanneista kokivat paluunsa jälkeen uhkailua[[15]](#footnote-15) tai muita oikeudenloukkauksia kuten väkivaltaa,[[16]](#footnote-16) pidätyksiä ja vankilassa kiduttamista[[17]](#footnote-17). Human Rights Watch (HRW) -ihmisoikeusjärjestö raportoi syyskuussa 2021 selvityksestään[[18]](#footnote-18), jonka mukaan Burundin tiedustelupalvelu, turvallisuusjoukot ja Imbonerakuren jäsenet olivat väitetysti tappaneet, siepanneet ja ”kiduttaneet” todellisia tai oletettuja poliittisia vastustajia, ja ihmisiä, joilla epäiltiin olleen yhteyksiä Burundin kapinallisiin Kongon demokraattisen tasavallan puolella. Burundilaisia oli kadonnut heidän matkustaessaan Kongon ja Burundin Cibitoken maakunnan välillä hoitamassa asioitaan. Cibitoken paikalliset asukkaat kuvailivat Rusizi-rajajoelta löytyvät uusia ruumiita joka viikko tai kuukausi. Paikallisten tarkkailijoiden mukaan ihmisoikeusloukkausten määrä on korkealla tasolla Cibitokessa. HRW mainitsee dokumentoineensa neljä kidutustapausta, johon oli syyllistynyt kansallinen tiedustelupalvelu SNR.[[19]](#footnote-19)

YK:n Burundia koskevan tutkintalautakunnan 12.8.2021 julkaiseman raportin mukaan vihamielisyyden ja epäluulon ilmapiiri paluumuuttajia kohtaan oli hellittänyt, koska paikallishallinnon johtajille ja Imbonerakuren jäsenille oli annettu ohjeita, joiden mukaan näiden tulisi huolehtia palaajien paremmasta vastaanotosta.[[20]](#footnote-20) Kesäkuussa 2021 Burundin katolinen piispainkokous (*Burundi’s Conference of Catholic Bishops*) esitti kuitenkin huolensa siitä, että paluumuuttajia ei oteta hyvin vastaan tietyillä alueilla ja että ne, joiden piti tukea palaajia yhteiskuntaan sopeutumisessa, uhkailivat palaajia.[[21]](#footnote-21) Tutkintalautakunnan raportin mukaan joitakin hiljattain palanneita henkilöitä oli kohdeltu kaltoin. Oikeudenloukkauksiin olivat syyllistyneet mm. Imbonerakuren jäsenet. Eräitä aiemmin poliittisesti aktiivisia palaajia syytettiin yhteistyöstä aseellisten ryhmien kanssa. Joitakin heistä pidätettiin mielivaltaisesti ja kidutettiin vankilassa. Toisinaan etsintäkuulutetuksi joutumisen, pidätyksen tai kuoleman pelko sai palanneet pakolaiset, ml. jotkut omatoimisesti paluumahdollisuutta Burundissa selvittämässä käyneet henkilöt pakenemaan uudestaan.[[22]](#footnote-22) Freedom House -järjestö huomauttaa sekä vuosia 2021 ja 2022 tarkastelevissa demokratiakatsauksissa, että hutujen etnisen ryhmän intressejä puolustava CNDD-FDD -(puolue)koneisto on ottanut väkivallan kohteeksi sellaisia palaavia pakolaisia, joiden epäiltiin olevan oppositiomyönteisiä sekä henkilöitä, joilla epäiltiin olevan yhteyksiä Kongon demokraattisessa tasavallassa toimiviin burundilaiskapinallisiin (mm. RED Tabara (ransk. *Résistance pour un État de Droit,* engl. *Resistance for the Rule of Law-Tabara*), FNL[[23]](#footnote-23) ja FPB (*Popular Forces of Burundi*)[[24]](#footnote-24)).[[25]](#footnote-25) Koska CNDD-FDD edustaa erityisesti hutujen etnisen ryhmän intressejä ja sen nuorisosiiven Imbonerakuren on raportoitu kohdistavan oikeudenloukkauksia nimenomaan tutseja vastaan[[26]](#footnote-26), on mahdollista, että tämä vaikuttaa myös siihen, ketkä palaajista joutuvat kohteiksi.Jotkut vuonna 2021 palanneista saivat havaita, että heidän maa-alueitaan oli vallattu.[[27]](#footnote-27) USDOS:in vuotta 2021 tarkastelevan ihmisoikeusraportin mukaan Burundin hallituksen virkamiesten ja yksityisten henkilöiden on raportoitu takavarikoineen osan niistä maa-alueista, jotka olivat Burundista paenneiden kansalaisten omistuksessa tai laillisessa käytössä. Tämä vaikeutti joidenkin vuonna 2021 palanneiden pakolaisten uudelleen integroitumista yhteiskuntaan. Jotkut palanneista huomasivat myös, että heidän talonsa oli tuhoutunut joko luonnonolosuhteiden tai tahallisen omaisuuden tuhoamisen vuoksi. Yleisesti ottaen viranomaiset kuitenkin estivät muita ihmisiä ottamasta palaajille kuuluvia maa-alueita haltuunsa.[[28]](#footnote-28)

Vuoden 2022 aikana paikalliset tiedotusvälineet ja ihmisoikeusjärjestöt raportoivat edelleen tapauksista, joissa Imbonerakure ja paikalliset virkamiehet häiritsivät ja tekivät kohdennettuja hyökkäyksiä palaajia vastaan.[[29]](#footnote-29)

Yhdysvaltain ulkoministeriön vuotta 2022 tarkastelevan ihmisoikeusraportin mukaan *Ligue Iteka*-, FOCODE-*) ja SOS Torture Burundi* -kansalaisjärjestöt ovat raportoineet vuonna 2022 tapahtuneista henkilöiden pakotetuista katoamisista, jotka ovat myöhemmin ruumiiden löydyttyä osoittautuneet tapoiksi. Uhrit oli usein nähty viimeisen kerran sieppaushetkellä; sieppaajiksi nimettiin Imbonerakure, poliisi, armeijan sotilaat tai kansallinen tiedustelupalvelu SNR. Kansalaisjärjestöt ja media raportoivat, että pakotettujen katoamisten uhrit olivat CNL:n jäseniä, Burundin armeijan entisiä jäseniä ja henkilöitä, joita epäiltiin yhteistyöstä aseellisten kapinallisryhmien kanssa. FOCODE raportoi lisäksi uhreiksi joutuneen mm. Burundiin palanneita pakolaisia ja entisiä vankeja. Ligue Iteka raportoi tammi-elokuussa 2022 tapahtuneen 32 katoamistapausta. Näistä katoamisista Ligue Iteka liitti yhden Imbonerakureen, kaksi poliisiin, 25 SNR:ään, kaksi armeijaan, yhden paikalliseen viranomaiseen ja yhden tuntemattomaksi jääneeseen toimijaan. Järjestö raportoi pakotettuja katoamisia tapahtuneen vuonna 2021 yhteensä 56. FOCODE raportoi, että tilastoissa pakotettuja katoamisia aliraportoidaan, koska monet perheistä joko eivät tienneet katoamisesta tai eivät koston pelossa uskaltaneet ilmoittaa siitä.[[30]](#footnote-30) Eräässä uutisoidussa (21.12.2022) surmatapauksessa Ruandasta palannutta burundilaispakolaista, *UPD-Zigamibanga* -oppositiopuoleen aktivistia oli syytetty osallistumisesta vuoden 2015 protesteihin, jossa vastustettiin (sittemmin edesmenneen) presidentti Pierre Nkurunzizan kyseenalaista toimikautta. Uhrin vaimon mukaan surmaajat olivat poliiseja, jotka turvasivat CNDD-FDD -puolueen maakuntasihteeriä ja Imbonerakuren erästä johtajaa. Muiden lähteiden mukaan myös Kirundon kunnan hallintojohtajaa epäiltiin asiassa. Leski on turhaan pyrkinyt saamaan oikeutta, ja hän on kokenut uhkailua poliisin ja Imbonerakuren taholta.[[31]](#footnote-31)

Lähteiden mukaan Burundin naapurimaiden pakolaisleireiltä rekrytoidaan burundilaispakolaisia kapinallisliikkeisiin.[[32]](#footnote-32) 70 % itäisen Afrikan pakolaisleireistä, ml. Tansaniassa sijaitseva Nyarugusun leiri, jossa oleskelee yli 50 000 burundilaispakolaista[[33]](#footnote-33), sijaitsee vain 30–50 kilometrin päässä valtionrajasta. Leirien sijainti, niiden liikkumisrajoitukset sekä tiheä asutus mahdollistaa kapinallisryhmille pääsyn pakolaisleireille pakolaisten hyväksikäyttötarkoituksiin. Etenkin nuoret pakolaismiehet ovat riskissä joutua kapinallisryhmien rekrytoitaviksi. Kapinallisryhmät lisäksi ”verottavat” pakolaisilta osan näiden saamista avustuksista.[[34]](#footnote-34) Burundin ja Ruandan diplomaattiset suhteet kiristyivät vuoden 2024 alussa ja raja suljettiin. Burundin hallinto syyttää Ruandaan siitä, että se rekrytoi Ruandassa oleskelevia burundilaispakolaisia *RED Tabara* -kapinallisliikkeeseen.[[35]](#footnote-35)

Vuonna 2023 ja 2024 julkaistuissa uutislähteissä mainitaan joistakin palanneisiin kohdistuneista oikeudenloukkauksista.[[36]](#footnote-36) Poliisi pidätti tammikuun 2024 alussa Bubanzan maakunnassa kaksi Ruandasta muutamaa kuukautta aiemmin palannutta burundilaispakolaista. Nämä olivat MSD (*Movement for Solidarity and Democracy*) -oppositiopuolueen jäseniä. Burundin hallitus katsoo MSD-puolueen tukevan Kongon demokraattisen tasavallan itäosassa toimivaa burundilaista aseistautunutta RED Tabara -kapinallisliikettä. Poliisi ei ilmoittanut syytä miesten pidätyksille, mutta Sos Média Burundin käyttämät lähteet vahvistivat, että pidätykset liittyivät presidentti Ndayishimiyen[[37]](#footnote-37) hiljattaiseen puheeseen, jossa hän syytti Ruandaa RED Tabaran tukemisesta. RED Tabara oli Burundin hallituksen mukaan tehnyt hiljattain hyökkäyksen Kongon rajan läheisyydessä sijaitsevassa Gatumbassa, minkä yhteydessä oli hallituksen mukaan kuollut 20 ihmistä. Vuonna 2021 Burundin viranomaiset syyttivät MSD:n johtajaa Alexis Sinduhijea erityisesti siitä, että hän oli Burundin viranomaisten ”terroristiliikkeenä” pitämän RED Tabaran perustaja.[[38]](#footnote-38)

Useiden lähteiden mukaan osa Burundiin palautetuista on paennut uudelleen esimerkiksi Kongon demokraattiseen tasavaltaan[[39]](#footnote-39) ja Tansaniaan[[40]](#footnote-40). SOS Médias Burundi -median mukaan vuodesta 2020 lähtien Tansania ei ole ottanut enää vastaan Burundiin palautettuja ja uudelleen Tansaniaan paenneita burundilaisia, ts. Tansania palauttaa nämä pakolaisleiriin saapumisen jälkeen valtion rajalle. Tansaniassa yli 76 000 burundilaispakolaista asuttavalla Ndutan leirillä asuu arvioiden mukaan useita satoja Tansaniaan palanneita lapsia epävirallisesti. Lasten vanhemmat piileskelevät palautusten pelossa leirin ulkopuolella.[[41]](#footnote-41)

SOS Médias Burundi uutisoi syyskuussa 2023, että 8200 burundilaista oli paennut Kongon demokraattiseen tasavaltaan alle kahden kuukauden sisällä. Heidän joukossaan oli entisiä burundilaispakolaisia, joita oli palautettu Burundiin vuodesta 2021 alkaen. Pakenijat kertoivan pakonsa syiksi taloudelliset syyt, turvattomuuden ja Imbonerakuren heihin kohdistaman kaltoinkohtelun. Eräs paennut kertoi, että Burundiin palattuaan hän sai havaita omaisuutensa ja peltonsa vallatun. Hänet uhattiin tappaa, jos hän vaatisi omaisuuttaan takaisin. Toinen haastateltu kertoi Imbonerakuren jäsenten ”kiduttaneen” hänen aviomiestään. Kongon kansallinen pakolaiskomissio väittää vastaanottavansa vähintään 120 burundilaispakolaista viikossa. Burundin Cibitoken kuvernöörin mukaan burundilaisia pakenee uudestaan Kongoon, jotta nämä saisivat (uudelleen) paluuavustuspaketin UNHCR:ltä.[[42]](#footnote-42)

The New Humanitarian uutisoi (14.6.2023) sekä vaihtelevista paluukokemuksista Burundiin. Artikkelin mukaan taloudelliset- ja ihmisoikeusongelmat asettavat haasteita tuhansille palaajille vuosittain, mutta monet pyrkivät silti rakentamaan elämänsä Burundissa uudelleen. Jotkut hiljattain maahan tulleista kertoivat New Humanitarian -lehdelle palanneensa kuultuaan myönteisiä asioita Nkurunzizan seuraajan Évariste Ndayishimiyen hallituksesta, mutta toiset kertoivat lähteneensä aliresursoitujen pakolaisleirien olosuhteiden vuoksi. Imbonerakuren aiheuttamat uhat ovat pakottaneet jotkut hiljattain Burundiin palanneet pakenemaan maasta uudelleen. Eräs Burundiin palannut oli joutunut Imbonerakuren jäsenten pidättämäksi, ja mutta hän oli päässyt vapaaksi lahjusten maksamisen jälkeen ja paennut uudelleen Keniaan. Ruokaturva on heikentynyt Burundissa, ja ruoan hinta on noussut. Burundi on maatalousvaltainen maa, jonka tärkein rahaa tuottava kasvi on kahvi. Pienviljelijät ovat pahasti alipalkattuja, ja voitot jäävät suurelta osin globaalin pohjoisen vaikutusvaltaisille yrityksille. Toiset ovat onnistuneet UNHCR:n avustuksilla ja ystävien tai perheen avulla asettumaan Burundiin. Ihmisoikeuksia tarkkailevat tahot ovat The New Humanitarian -median mukaan yhtä mieltä siitä, että turvallisuus on parantunut. Arviot perustuvat mm. siihen, että Imbonerakuren jäsenten tekemät poliittiset murhat ja väärinkäytökset ovat vähentyneet ja hallituspuolueen kovan linjan kannattajat, kuten huhtikuussa 2023 pidätetty entinen pääministeri Alain-Guillaume Bunyoni, eivät toimi enää valtionjohdossa. Hallitsevalla CNDD-FDD:llä on kuitenkin edelleen monopolivalta, ja The New Humanitarian -median keräämien tietojen mukaan oikeudenloukkauksia mm. palaajia kohtaan tapahtuu edelleen.[[43]](#footnote-43)

Lounais-Ugandasta palanneen burundilaispakolaisen The New Humanitarian -medialle antaman tiedon mukaan (14.6.2023) Imbonerakuren jäsenet tarkkailivat heitä ja leimasivat heidän alueensa paluumuuttajat ”ibingoiksi”, mikä tarkoittaa hallitsevan puolueen vastustajia. Ugandaan palanneen burundilaispakolaisen mukaan heiltä vaadittiin Burundissa korkeampia hintoja markkinoilla, ja lisäksi CNDD-FDD:n jäsenet pakottivat uudet tulijat suorittamaan puolueelle maksuja. Ugandassa pakolaisleirillä asuva burundilaistoimittaja kertoi, että monilla pakolaisilla, jotka päättävät palata kotiin, ei ole riittävästi tietoa Burundin tilanteesta. Toimittajan mukaan UNHCR:n ei pitäisi rohkaista uusia paluumuuttoja ilman, että palaajat ”ymmärtävät täysin niihin liittyvät riskit”.[[44]](#footnote-44)

# Miten UNHCR:n avustuksella kesän 2021 jälkeen palanneiden kansalaisten paluu on onnistunut? Miten muuten palanneiden kansalaisten paluu on onnistunut?

Vuodesta 2017 lähtien 31.1.2024 mennessä Burundiin on palannut avustettuna kaikkiaan 234 212 pakolaista Tansaniasta, Kongon demokraattisesta tasavallasta, Ruandasta, Ugandasta, Keniasta ja pieniä määriä muista maista kuten Mosambikista.[[45]](#footnote-45) Avustettuja paluita on tapahtunut Burundin kaikkiin provinsseihin.[[46]](#footnote-46) Vuonna 2021 paluita toteutui 65 000, vuonna 2022 yhteensä 21 788 ja vuonna 2023 yhteensä 26 486.[[47]](#footnote-47) Burundin viranomaisten tavoitteena oli saada vuoden 2023 aikana vähintään 70 000 burundilaispakolaista palaamaan maahan itäisestä Afrikasta, etenkin Tansaniasta, Ugandasta, Kongosta ja Ruandasta.[[48]](#footnote-48)

UNHCR:n mukaan tammikuun lopussa 2024 yhteensä 275 379 burundilaista oleskeli edelleen pakolaisina naapurimaissa (Tansaniassa 111 847, Kongon demokraattisessa tasavallassa 49 897, Ruandassa 48 346, Ugandassa 40 136 ja Keniassa 25 153).[[49]](#footnote-49) Kaikkiaan Burundin ulkopuolella oleskelee noin 325 000 burundilaispakolaista.[[50]](#footnote-50)

Bertelsmann Stiftung -säätiö huomauttaa raportissaan (tarkastelujakso 2/2019–1/2021[[51]](#footnote-51)), että hallituksen toimenpiteet pakolaisten vastaanottamiseksi ovat oletettavasti puutteellisia, koska entiset kansalaisyhteiskunnan ja opposition jäsenet kokevat syrjintää. Lisäksi Bertelsmann Stiftungin mukaan se, että suhteellisen harvat pakolaiset ovat palanneet, on toinen osoitus siitä, että hallituksen agenda ei priorisoi sovinnontekoa.[[52]](#footnote-52)

Burundi kamppailee saadakseen Tansaniassa olevat burundilaispakolaiset palaamaan. Elokuussa 2023 Nyarugusun pakolaisleirillä vieraili burundilaisvaltuuskunta vakuuttelemassa palaajia paluun turvallisuudesta. Haastateltujen pakolaisten mukaan burundilaisviranomaiset olivat myös vihjailleet tulevista koulujen ja sairaaloiden sulkemisista leireillä. Burundin paluuasioista vastaava pääjohtaja Nestor Bimenyimana pyrki vetoamaan paluun puolesta korotetun paluuavustuksen (560 000 BIF, joka on noin 190 USD), ruoka-avun ja talojen rakentamisen avulla. Hän lupasi lisäksi kansalaisjärjestöjen monitoroivan terveydenhuolto- ja koulutuspalvelujen saatavuutta. Bimenyimana mainitsi korotettujen etujen päättyvän kuitenkin marraskuussa 2023. Pakolaisten edustajan mukaan Tansanian, Ruandan, Ugandan ja Kenian leireille on palannut aiemmin Burundiin kotiutettuja pakolaisia. Hänen mukaansa ”epäluottamuksen ilmapiirissä” pakolaisilla ei ole halukkuutta palata Burundiin.[[53]](#footnote-53) Useat lähteet raportoivat Tansanian pakolaisleirien heikoista olosuhteista[[54]](#footnote-54) ml. pakolaisten omaisuuden ja satojen tuhoamisista[[55]](#footnote-55) ja yllättäen lopetetuista terveyspalveluista osassa Nyarugusun pakolaisleiriä. Pakolaisten mukaan heikoilla olosuhteilla pyritään jouduttamaan heidän ”vapaaehtoista” paluutaan Burundiin[[56]](#footnote-56).

Tansanian, Burundin ja UNHCR:n edustajat sopivat marraskuun 2023 lopulla tehostavansa vapaaehtoisen paluun edistämistä. UNHCR:n mukaan vapaaehtoisen paluun prosessia ohjaa 28.–29.11.2023 pidetyssä teknisen työryhmän kokouksessa määritelty etenemissuunnitelma, johon sisältyy mm. infrastruktuurin parantaminen, vastaanottopalvelujen ja -valmiuksien laajentaminen neuvonnan ja ohjauksen tarjoamiseksi sekä kotiuttamista koskeva rekisteröinti. Lisäksi osapuolet sopivat, että burundilaispakolaiset saavat vapaaehtoisen paluun prosessin ajan edelleen kansainvälistä suojelua Tansaniasta.[[57]](#footnote-57) Tansanian sisäministeri Sudi Mwakibasi ilmoitti muutamia päiviä ennen em. sopimuksen solmimista, että leireillä tehdään ”väestönlaskenta”, jotta todella tiedettäisiin, ketkä tarvitsevat erityistä suojelua. Mwakibasin mukaan UNHCR oli jo itse asiassa kerännyt nämä tiedot, mutta niitä ei oltu vielä julkistettu. Haastatellut pakolaiset eivät olleet tietoisia tällaisesta ”väestönlaskennasta”.[[58]](#footnote-58) Tansaniassa pakolaiskysymyksestä on tulossa poliittinen kysymys. Tansanian oppositiopuolue ACT (*The Alliance for Change and Transparency, Chama cha Wazalendo*) kehotti hiljattain Tansanian hallitusta "olemaan enää polkematta pakolaisten oikeuksia". ACT:n mukaan Tansania on sulkenut burundilaispakolaisten kauppapaikkoja, syyllistynyt burundilaispakolaisten pakotettuihin katoamisiin sekä vapauden ml. liikkumisvapauden rajoittamiseen.[[59]](#footnote-59)

Euroopan Unioni on ilmoittanut myöntävänsä tulevina vuosina 40 miljoonaa euroa useille kumppanitoimijoille, jotka tukevat UNHCR:n työtä Burundissa. UNHCR:n pääsihteeri Filippo Grandi vaatii kuitenkin lisäapua lahjoittajamailta.[[60]](#footnote-60) UNHCR:n resurssit Burundissa ovat kuitenkin vähentyneet. Vuoden 2023 lopussa Burundissa oli kaikkiaan noin 330 500 henkilöä (”people of concern”), henkeä pelastavan avun tarpeessa. Lukuun sisältyy maan sisäisesti siirtymään joutuneita, pakolaisia, kansalaisuudettomia, turvapaikanhakijoita ja suurimpana ryhmänä kotimaahansa palanneita burundilaisia pakolaisia. UNHCR:n vastuulla olevien henkilöiden määrä on lisääntynyt, mutta sillä on edessään ennennäkemätön rahoitusvaje. UNHCR oli vuoden 2023 loppuun mennessä saanut vain 35 % tarvitsemastaan rahoituksesta.[[61]](#footnote-61) Vuonna 2023 UNHCR oli avustanut syyskuun puoliväliin mennessä 15 633 burundilaista palaajaa, ja UNHCR:n suunnitelmissa oli avustaa loppuvuoden aikana vielä 23 000 uutta palaajaa (vrt. palanneet 26 486[[62]](#footnote-62)). UNHCR vetosi marraskuussa lisärahoituksen puolesta, jottei paluuohjelmaa jouduttaisi keskeyttämään.[[63]](#footnote-63)

UNHCR seuraa avustetusti palaavien integroitumista kotimaahansa. UNHCR:n 12.1.2024 julkaiseman operaatiotilannekatsauksen mukaan palaajilla on heikot mahdollisuudet käyttää keskeisiä sosiaalipalveluja, minkä vuoksi jotkut pakolaiset ovat haluttomia palaamaan. Burundin hallituksen ja humanitaaristen- ja kehitysaputoimijoiden ponnisteluista huolimatta asunnon, työpaikan ja maapalstan saaminen on edelleen merkittävä haaste. Yli 69 % palanneista ei ole tyytyväinen elintarviketurvaansa. Maakiistojen ratkaisemisessa on kuitenkin tapahtunut parannuksia edellisiin vuosiin verrattuna. UNHCR:n raportoi palanneista seuraavia tietoja:

* Vähintään 74 %:lla aikuisista oli kansallinen henkilökortti. 75 % lapsista sai syntymätodistuksen vuonna 2023 (vuonna 2022 osuus oli 69 %). Parannus syntymätodistusten saaneiden osuudessa oli rekisteröintikampanjoiden tulosta.
* 57 % vuonna 2023 palanneista lapsista ilmoittautui kouluun. Vuonna 2020 osuus oli 52 %. Suurin osa lapsista saapui toisen lukukauden aikana ja koki vaikeuksia Burundin koulutusjärjestelmään ilmoittautumisessa ja sopeutumisessa.
* 68 %:lla vuonna 2023 palanneista kotitalouksista ei ole terveysvakuutuskorttia. Vuonna 2022 vastaava osuus oli 70 %. Laadukkaiden terveydenhuoltopalvelujen saatavuus paluualueilla oli merkittävä haaste.
* Vuonna 2022 85 % kotitalouksista raportoi, että heillä on käytettävissään puhdasta vettä. Yli 90 % raportoi, että vettä oli saatavana 2 km:n säteellä. Kuivuuden aikana vesisäiliöitä tarvitaan tavanomaista enemmän veden säilyttämiseksi kotitalouksissa.
* 28 % palanneista asui omassa kodissaan ja 41 % vuokralla.[[64]](#footnote-64) 68 % vuokralla asuvista asui Muyingan, Cibitoken, Kirundon ja Ruyigin provinsseissa. Paluumuuttajayhteisö tarvitsee kipeästi suojapaikkatarvikkeita (engl. shelter kits) ja rakennusmateriaaleja.
* 64 % palanneista ruokailee vain kerran päivässä. 76 % palanneista kotitalouksista raportoi, etteivät ne olleet koskaan saaneet ruoka-apua lukuun ottamatta välittömästi paluun jälkeen annettua apua transitkeskuksessa.
* Vuonna 2023 38 % palanneista kotitalouksista käytti käteisavustuksensa peltojen hankkimiseen, mutta vain 13 % pystyi harjoittamaan maanviljelyä viimeisen satokauden aikana. Haasteina ovat siementen ja maataloustyökalujen puute.
* 88 % palanneista kotitalouksista raportoi elävänsä keskimäärin alle yhdellä Yhdysvaltain dollarilla kuukaudessa. Monet valtioiden raja-alueiden läheisyydessä elävät palanneet pendelöivät rajan yli tehdäkseen tilapäistöitä naapurivaltioissa.[[65]](#footnote-65)

UNHCR toteutti vuonna 2022 kyselytutkimuksen aikavälillä 12/2021–6/2022 palanneille burundilaispakolaisille heidän paluuolosuhteistaan Burundin kaikissa 18 provinssissa. Tulosten mukaan

* 81 % vastaajista kertoi, että palanneiden ja yhteisön muiden jäsenten sekä paikallisviranomaisten suhteet olivat hyvät.
* 40 % oli tyytyväisiä perussosiaalipalvelupalvelujen saatavuuteen. 73 %:lla palanneista ei ollut terveysvakuutuskorttia. 63 % kertoi, ettei heillä ollut varaa terveyspalveluihin, ja 61 % palanneista ei ollut tyytyväisiä lääketieteelliseen apuun paluualueillaan. Sairausvakuutuskortin (CAM) myöntämiskäytäntö, jonka mukaan kortti myönnetään kaikille perheille, oli keskeytetty, ja korttia oli alettu myöntämään vain heikoimmassa asemassa oleville henkilöille. Monet ilman korttia jääneet eivät anoneet yksityistä sairausvakuutusta ja olivat vaarassa joutua kohtuuttomien kalliiden hoitojen maksajiksi.
* 82 %:n mukaan turvallisuustilanne oli yleisesti ottaen hyvä heidän paluualueillaan, ja turvallisuustoimijoiden ja väestön välillä on yhteistyötä.
* 68 %:lla aikuisista oli kansallinen henkilökortti. 30 % niistä, joilla ei ollut henkilökorttia, oli vasta noin 3 kk sitten Burundiin palanneita. Henkilö- ja muiden asiakirjojen saatavuus oli useimpien mielestä helppoa, ja ainoana esteenä oli asiakirjojen maksullisuus.
* 19 %:lla palanneista oli erityistarpeita.
* 63 %:lla lapsista oli syntymätodistus (vrt. 48 %:lla vuonna 2021). Kolmasosa lapsista oli vaarassa jäädä kansalaisuudettomiksi syntymätodistuksen puuttumisen vuoksi.
* yli kolmasosa valtionrajan läheisyydessä asuvista pendelöi rajojen yli väliaikaistöiden perässä.[[66]](#footnote-66)

Oikeusjärjestelmän osalta vastaajat ilmoittivat, että suurin ongelma kaikille burundilaisille ml. palaajille on oikeusjärjestelmän hitaus ongelmien ratkaisemisessa. Ne palanneet, jotka eivät asioineet tuomioistuimessa ongelmiensa ratkaisemiseksi, mainitsivat kahdeksi tärkeimmäksi syyksi riittämättömät taloudelliset resurssit asian vireillepanoon laittamiseksi ja pelon kostosta maahan jääneiden taholta. Lisäksi useimmilla oli sellainen käsitys, että kukaan ei voisi saada apua turvautumatta korruptioon. Kuitenkin sukupuoleen kohdistuneiden väkivaltatapausten suhteen naispuoliset vastaajat kertoivat tapausten käsittelystä tuomioistuimissa ja hallintoviranomaisissa. Oikeussuojan saatavuus, ml. oikeudellinen neuvonta ja tuki kunnallisista tuomioistuimista oli puutteellista. UNHCR kykeni yhteistyökumppaninsa ICCA:n (*Icirore Amahoro*) kautta tukemaan joitakin haavoittuvassa asemassa olleita palaajia mm. Makamban, Rutanan, Kirundon, Muyingan ja Ruyigin maakunnissa. Tämä tuki ei ollut saatavilla kaikilla paluumuuttoalueilla.[[67]](#footnote-67) Koulua käyvien lasten osuus kaikista kouluikäisistä lapsista oli palaajien keskuudessa pieni. Lasten koulutusmahdollisuudet olivat hyvin heikot etenkin kolmesta syystä: joidenkin kotitalouksien köyhyys (=ml. ei varaa koulumaksuihin ja -tarvikkeisiin), koulupaikkojen puute ja ruoan puute. Suurin osa lapsista oli päivisin yksin, koska heidän vanhempansa lähtivät varhain hankkimaan toimeentuloa läheisiltä maatiloilta.[[68]](#footnote-68)

Belgian maahanmuuttoviranomaisten maatietopalvelu CEDOCA on julkaissut (15.5.2023) Belgian burundilaisyhteisöä ja Belgiasta Burundiin palaavien asemaa käsittelevän raportin. CEDOCA selvitti diplomaattisista, journalistisista ja valtiosta riippumattomista lähteistä voisiko pelkkä Belgiassa oleskelu aiheuttaa Burundiin palaaville ongelmia, jotka liittyvät Burundin viranomaisiin. Useimmat lähteet mainitsivat tiettyjä profiileja, jotka voisivat joutua ongelmiin, mutta totesivat, että pelkkä oleskelu Belgiassa ei altista palaajaa ongelmille viranomaisten kanssa. Jotkut haastateltavat kuitenkin huomauttivat, että kansainvälistä suojelua hakeneet henkilöt ovat vaarassa joutua arvioiduiksi olevansa poliittisia vastustajia.[[69]](#footnote-69) Belgian turvallisuusviranomaisten mukaan on epätodennäköistä, että jokaista Belgiasta palaavaa henkilöä kohtaan harjoitettaisiin tiettyä toimintatapaa (pelottelu, pidätykset, tarkkailu), mutta eivät voi sulkea pois sitä mahdollisuutta, että tällaisia rikkomuksia tehtäisiin satunnaisesti. Lisäksi turvallisuusviranomaiset arvioivat, että henkilöt, jotka toimivat aktiivisesti poliittisessa oppositiossa ja erityisesti sellaisten puolueiden, liikkeiden tai järjestöjen jäsenet, joiden toiminta on keskeytetty Burundissa, ovat todennäköisesti riskissä joutua oikeudenloukkausten tai tarkkailun kohteeksi Burundiin palaamisen jälkeen. *Association de la presse internationale* -kansainvälisen lehdistöjärjestön[[70]](#footnote-70) API:n (IPA:n) komitean jäsenen, toimittaja Armel-Gilbert Bukeyenezan mukaan kun otetaan huomioon se, että Belgia on tunnetusti yksi niistä maista, jotka ovat myöntäneet poliittisia turvapaikkoja burundilaisille opposition jäsenille, aktivisteille ja toimittajille, voi oleskelu Belgiassa olla ”raskauttava tekijä” esimerkiksi seuraavissa tapauksissa: henkilö on asunut sellaisessa lähiössä tai alueella, joka on tunnettu edesmenneen presidentti Nkurunzizan uuden virkakauden vastustamisesta sikäli kuin nykyinen hallitus pitää näitä paikkoja edelleen opposition kannatusalueina tai Burundin kapinallisten rekrytointipaikkoina. Lisäksi jos henkilö on jonkin oppositio(n /-puolueen) (laajassa merkityksessä) jäsen, on mahdollista että Belgiassa oleskelu aiheuttaa hänelle ongelmia. Henkilön kuuluminen tutsien etniseen ryhmään ei ole väistämättä ongelma, koska Burundissa asuu paljon tutseja. Vuoden 2015 kriisin aikana etninen ulottuvuus pahensi kuitenkin henkilön asemaa tietyissä tilanteissa. Lisäksi palaajalle voi aiheutua Burundissa ongelmia, jos palaaja on esiintynyt samassa kuvassa oppositiojohtajan tai Belgiassa maanpaossa olevan toimittajan kanssa, ja kuva on julkaistu verkossa ml. sosiaalisessa mediassa. Luettelo ei ole tyhjentävä. Bukeyeneza korostaa, että kyseessä on järjestelmä, joka on toisinaan arvaamaton. SOS Médias Burundi -toimittajaverkoston maanpaossa olevan toimittajan E. W. Kanezan mukaan tiettyjä burundilaisryhmiä (kuten kansalaisyhteiskunnan toimijat) voidaan epäillä yhteistyöstä aseellisten joukkojen kanssa pelkästään siksi, että he ovat matkustaneet Belgiaan. Sama koskee myös kaikkia, joiden sukulainen kuuluu em. ryhmiin tai jotka osoittivat mieltään presidentti Nkurunzizan kiistanalaista toimikautta vastaan. Myös liikemiehet, jotka eivät tue CNDD-FDD -puoluetta, voivat olla vaarassa joutua oikeudenloukkausten kohteeksi. Lisäksi henkilöt, joilla on ristiriitoja valtapuolueen tai hallitusta lähellä olevien henkilöiden tai näiden ystävien tai perheen tai sukulaisten kanssa, voivat olla vaarassa kaunojen vuoksi.[[71]](#footnote-71)

## Lähteet

ACCORD (Austrian Centre for Country of Origin & Asylum Research and Documentation) 6.7.2023. *Anfragebeantwortung zu Burundi: Aktuelle Informationen zur Partei Congrès National pour la Liberté (CNL) (auch: National Congress for Freedom); Vorgehen gegen Mitglieder der CNL; Behandlung von (weiblichen) Familienmitgliedern von CNL-Mitgliedern und Unterstützer·innen [a-12163-1]* [kyselyvastaus]. Saatavilla: <https://www.ecoi.net/de/dokument/2095286.html> (käyty 27.2.2024).

Africa Renewal 15.1.2016. *’Alarming’ new patterns of violations emerging in Burundi – UN rights chief.* <https://www.un.org/africarenewal/news/%E2%80%98alarming%E2%80%99-new-patterns-violations-emerging-burundi-%E2%80%93-un-rights-chief> (käyty 5.3.2024).

Amnesty International

27.3.2023. *Burundi 2022.* <https://www.amnesty.org/en/location/africa/east-africa-the-horn-and-great-lakes/burundi/report-burundi/> (käyty 21.2.2024).

29.3.2022. *Burundi 2021.* Saatavilla: <https://www.ecoi.net/en/document/2070270.html> (käyty 21.2.2024).

Anadolu Ajansi / Bosco, Jean 1.12.2022 / 3.12.2022. *Le Burundi compte rapatrier 70 000 réfugiés en 2023*. [https://www.aa.com.tr/fr/afrique/le-burundi-compte-rapatrier-70-000-r%c3%a9fugi%c3%a9s-en-2023/2752835#](https://www.aa.com.tr/fr/afrique/le-burundi-compte-rapatrier-70-000-r%c3%a9fugi%c3%a9s-en-2023/2752835) (käyty 27.2.2024).

Asylum Research Center 1/2023. *Burundi: Country Report.* Saatavilla: <https://www.ecoi.net/en/file/local/2087716/ARC_COI-report-Burundi_Jan-2023.pdf> (käyty 6.3.2024).

Bertelsmann Stiftung 23.2.2022. *BTI 2022 Country Report. Burundi.* <https://bti-project.org/fileadmin/api/content/en/downloads/reports/country_report_2022_BDI.pdf> (käyty 27.2.2024).

CEDOCA (Centre de documentation et de recherches) / CGRA (Commissariat général aux réfugiés et apatrides) 15.5.2023. *COI Focus. Burundi. Le traitement réservé par les autorités nationales à leurs ressortissants de retour dans le pays.* <https://www.cgrs.be/sites/default/files/rapporten/coi_focus_burundi._le_traitement_reserve_par_les_autorites_nationales_a_._20230515.pdf>(käyty 27.2.2024).

Conversation (The) / Camarena, Kara Ross 14.5.2023 / 16.5.2023. *East Africa: Most East African Refugees Are Hosted Close to Borders - It's a Deliberate War Strategy.* <https://theconversation.com/most-east-african-refugees-are-hosted-close-to-borders-its-a-deliberate-war-strategy-200861> (käyty 27.2.2024).

Freedom House

6.7.2023. *Freedom in the World 2023. Burundi.* <https://freedomhouse.org/country/burundi/freedom-world/2023> (käyty 21.2.2024).

27.2.2022. *Freedom in the World 2022. Burundi.* <https://freedomhouse.org/country/burundi/freedom-world/2022> (käyty 21.2.2024).

HRW (Human Rights Watch)

11.1.2024. *World Report 2024 – Burundi. Events of 2023.* <https://www.hrw.org/world-report/2024/country-chapters/burundi> (käyty 21.2.2024).

17.9.2021. *Burundi: Allegations of Killings, Disappearances, Torture.* <https://www.hrw.org/news/2021/09/17/burundi-allegations-killings-disappearances-torture> (käyty 21.2.2024).

12/2001. *Burundi. To protect the people: The Government-sponsored “self-defence” program in Burundi.* <https://www.hrw.org/reports/2001/burundi/burundi1201.pdf> (käyty 4.3.2024).

International Crisis Group 1/2024. *Crisis Watch – Burundi.* <https://www.crisisgroup.org/crisiswatch/database?location%5B%5D=3&date_range=latest&from_month=01&from_year=2024&to_month=01&to_year=2024> (käyty 27.2.2024).

Maahanmuuttovirasto / maatietopalvelu

24.10.2023. *Kongon demokraattinen tasavalta / Pohjois-Kivun, Etelä-Kivun ja Iturin turvallisuustilanteiden kehitys 2020-2023 sekä humanitaarinen tilanne, ruandalaistaustaisiin (banyarwandat, banyamulenget) kohdistuneet oikeudenloukkaukset; pakkorekrytointi* [kyselyvastaus]. Saatavilla Tellus-maatietokannassa [edellyttää kirjautumista].

9.7.2021. *Burundi / Burundiin palaavien (turvapaikkaa ulkomailla hakeneiden) Burundin kansalaisten asema* [kyselyvastaus]. Saatavilla Tellus-maatietokannassa [edellyttää kirjautumista].

New Humanitarian (The)

14.6.2023. *In Burundi, returning refugees face mixed fortunes.* <https://www.thenewhumanitarian.org/news-feature/2023/06/14/burundi-returning-refugees-face-mixed-fortunes> (käyty 21.2.2024).

OFPRA (Office Français de Protection des Réfugiés et Apatrides) 23.8.2023. *Burundi: Les Imbonerakure* [raportti]. <https://www.ofpra.gouv.fr/libraries/pdf.js/web/viewer.html?file=/sites/default/files/ofpra_flora/2309_bdi_imbonerakure_160277_web.pdf> (käyty 27.2.2024).

SOS Médias Burundi 21.12.2022. *Kirundo: who killed the returnee Kambayingwe?* <https://www.sosmediasburundi.org/en/2022/12/21/kirundo-who-killed-the-returnee-kambayingwe/> (käyty 23.2.2024).

SOS Médias Burundi / Kaneza, Eloge Willy 25.11.2023. *Tanzania: the apocalypse for Burundian refugees is coming*. <https://www.sosmediasburundi.org/en/2023/11/25/tanzania-the-apocalypse-for-burundian-refugees-is-coming/> (käyty 23.2.2024).

SOS Médias Burundi / Keza, Leila 19.9.2023. *Photo of the week: more than 8,000 Burundians, including former returnees, requested asylum in the DRC in two months.* <https://www.sosmediasburundi.org/en/2023/09/19/burundi-photo-of-the-week-more-than-8000-burundians-including-former-returnees-requested-asylum-in-the-drc-in-two-months/> (käyty 23.2.2024).

SOS Médias Burundi / Ntumwa, Jean

4.1.2024. *Bubanza: two former refugees from Rwanda arrested.* <https://www.sosmediasburundi.org/en/2024/01/04/burundi-bubanza-two-former-refugees-from-rwanda-arrested/> (käyty 27.2.2024).

7.10.2023. *Nyarugusu (Tanzania): three health centers closed.* <https://www.sosmediasburundi.org/en/2023/10/07/nyarugusu-tanzania-three-health-centers-closed/> (käyty 27.2.2024).

5.8.2023. *Tanzania: Burundian authorities want to repatriate refugees at all costs.* <https://www.sosmediasburundi.org/en/2023/08/05/burundi-tanzania-burundian-authorities-want-to-repatriate-refugees-at-all-costs-2/> (käyty 27.2.2024).

SOS Médias Burundi / Ntwari, Adam 12.7.2023. *Nduta (Tanzania): ordeal for Burundians returning to exile.* <https://www.sosmediasburundi.org/en/2023/07/12/burundi-nduta-tanzania-ordeal-for-burundians-returning-to-exile/> (käyty 23.2.2024).

UN OHCHR (United Nations Human Rights Office of the High Commissioner) 25.10.2023. *Burundi: UN expert calls for protection of civic space.* <https://www.ohchr.org/en/press-releases/2023/10/burundi-un-expert-calls-protection-civic-space> (käyty 23.2.2024).

UNHCR (United Nations High Commissioner for Refugees)

15.2.2024. *Burundi Situation Map – 31 January 2024* [kartta]. <https://data.unhcr.org/en/documents/details/106688> (käyty 21.2.2024).

12.1.2024a. *Burundi Operational Overview - 31 December 2023.* <https://data.unhcr.org/en/documents/details/106027> (käyty 21.2.2024).

12.1.2024b. *Présence des rapatriés par province - 31 décembre 2023* [kartta]. <https://data.unhcr.org/en/documents/details/106029> (käyty 21.2.2024).

30.11.2023. *UNHCR, Governments of Burundi and Tanzania agree to scale up voluntary repatriation to Burundi.* <https://www.unhcr.org/africa/news/press-releases/unhcr-governments-burundi-and-tanzania-agree-scale-voluntary-repatriation> (käyty 26.2.2024).

3.11.2023. *URGENT: Requirements to support the Voluntary Repatriation of Burundian Refugees in 2023. November 2023 – June 2024.* <https://data.unhcr.org/en/documents/details/104459>(käyty 21.2.2024).

10.2.2023. *UNHCR's Grandi lauds progress in Burundian refugee returns, urges more support.* <https://www.unhcr.org/africa/news/press-releases/unhcrs-grandi-lauds-progress-burundian-refugee-returns-urges-more-support> (käyty 26.2.2024).

17.11.2022. *Burundi Protection Monitoring. Reintegration Trends.* <https://data.unhcr.org/en/documents/details/96824> (käyty 26.2.2024).

UNSC (United Nations Security Council) / UN HRC (United Nations Human Rights Council)

11.8.2023. *Situation of human rights in Burundi. Report of the Special Rapporteur on the situation of human rights in Burundi, Fortuné Gaetan Zongo\** *[A/HRC/54/56].* <https://www.ohchr.org/en/hr-bodies/hrc/regular-sessions/session54/list-reports> (käyty 27.2.2024).

12.8.2021. *Report of the Commission of Inquiry on Burundi\* [A/HRC/48/68].* <https://documents.un.org/doc/undoc/gen/g21/223/37/pdf/g2122337.pdf?token=bqnC0JFDRxs1NEz1L5&fe=true> (käyty 21.2.2024).

USDOS (United States Department of State)

20.3.2023. *2022 Country Report on Human Rights Practices: Burundi.* <https://www.state.gov/wp-content/uploads/2023/02/415610_BURUNDI-2022-HUMAN-RIGHTS-REPORT.pdf> (käyty 21.2.2024).

12.4.2022. *2021 Country Report on Human Rights Practices: Burundi.* <https://www.state.gov/wp-content/uploads/2022/03/313615_BURUNDI-2021-HUMAN-RIGHTS-REPORT.pdf>(käyty 21.2.2024).

Wage, David & Haigh, Lois / Florida State University 19.7.2004. *A Case Study on the Arusha Peace Agreement.* <https://consensus.fsu.edu/academic_directory/2004casestudies/HaighWageRwandaCaseStudy.pdf> (käyty 4.3.2024).

Tietoja vastauksesta

Maahanmuuttoviraston maatietopalvelun kyselyvastaus on laadittu noudattaen Euroopan unionin yhteisiä suuntaviivoja lähtömaatiedon tuottamisesta (2008). Vastaus perustuu huolellisesti valittuihin lähteisiin, joista kaikki on listattu vastauksen lähdeluetteloon. Ilmeisiä ja kiistattomia tosiasioita lukuun ottamatta kaikki esitetty tieto on tarkastettu useammasta lähteestä, ellei muuta erikseen mainita. Vastauksessa esitetyt tiedot on hankittu, arvioitu ja käsitelty huolellisesti, vastausajan ollessa rajattu. Vastaus ei kuitenkaan pyri olemaan kaikenkattava, eikä sitä tule pitää yksinään minkään oleskeluluvan, pakolaisaseman tai turvapaikkahakemuksen perusteena. Vaikka jotain tapahtumaa, henkilöä tai organisaatiota ei olisi mainittu vastauksessa, se ei tarkoita, etteikö kyseistä tapahtumaa olisi tapahtunut tai kyseistä henkilöä tai organisaatiota olisi olemassa. Vastaus ei välttämättä edusta Maahanmuuttoviraston virallista kantaa, eikä se ole poliittinen kannanotto tai oikeudellinen arvio.

Information on the response

This response has been compiled by the Country Information Service of the Finnish Immigration Service in accordance with the common EU guidelines for processing country of origin information (2008). The response is based on carefully selected sources of information. All sources used are referenced. With the exception of obvious and indisputable facts, all information presented has been cross-checked from several sources unless stated otherwise. The information provided in the response has been obtained, evaluated and processed carefully within the limited time frame given. However, the response does not aim to be exhaustive, and it should not be considered conclusive as to the merit of any particular claim to a residence permit, refugee status or asylum. Even if a certain event, person or organization is not mentioned in the response, this does not mean that the event has not taken place or that the person or organization does not exist. The response does not necessarily reflect the opinion of the Finnish Immigration Service, and it is not a political statement or a judicial evaluation.

1. CEDOCA / CGRA 15.5.2023 [raportti]. [↑](#footnote-ref-1)
2. Maahanmuuttovirasto / maatietopalvelu 9.7.2021 [kyselyvastaus]. [↑](#footnote-ref-2)
3. *Arusha Peace and Reconciliation Agreement for Burundi, Protocol IV, chap. 1 (on the rehabilitation and resettlement of refugees and disaster victims).* Lähde: UNSC / UN HRC 11.8.2023, s. 15. Vuonna 1993 Ruandan presidentti Habyarimana ja Rwandan Patriotic Front (RPF) -rintaman edustajat allekirjoittivat Arushan rauhansopimuksen 14 kk:n kansainvälisten neuvottelujen jälkeen. Sopimuksen oli tarkoitus lopettaa kolme vuotta kestänyt sisällissota. Lisäksi sopimuksella pyrittiin lopettamaan hutujen etnisen ryhmän poliittinen hegemonia tutsien etnistä ryhmää kohtaan, integroimaan tuhansia maanpaossa olevia tutseja Ruandan yhteiskuntaan ja demokratisoimaan Ruandan hallinto, jota yli 20 vuotta hallitsi hutujen eliittijoukko. Lähde: Wage et al. / Florida State University 19.7.2004 [numeroimaton s. 2]. [↑](#footnote-ref-3)
4. CNDD-FDD on hututaustainen nationalistispopulistinen puolue. Puoluetta, sisällissodan syitä ja seurauksia sekä hutujen ja tutsien välisiä valtakamppailuja käsitellään kyselyvastauksessa *Burundi / Burundin pääkaupungissa Bujumburan alueella toimineet tutsi-militiat vuosina 1990–1994 ja niiden toiminta Burundin ja Ruandan sisällissodissa* (julkaistaan maaliskuussa 2024). [↑](#footnote-ref-4)
5. HRW 12/2001, s. 2. [↑](#footnote-ref-5)
6. Lisätietoja järjestöstä ks. <https://focode.org/> [↑](#footnote-ref-6)
7. Imbonerakure on valtapuolue CNDD-FDD:n ”aseellinen nuorisosiipi”. Ranskan maahanmuuttoviranomaiset ovat julkaisseet Imbonerakurea käsittelevän ranskankielisen raportin elokuussa 2023. OFPRA 23.8.2023 [raportti]. Lisätietoa myös ks. New Humanitarian (The) 28.4.2015. [↑](#footnote-ref-7)
8. HRW 17.9.2021. [↑](#footnote-ref-8)
9. UNSC / UN HRC 11.8.2023, s. 9. [↑](#footnote-ref-9)
10. CNL:stä lisätietoa esim. Itävallan maatietopalvelu ACCORD:in saksankielisestä kyselyvastauksesta. ACCORD 6.7.2023 [kyselyvastaus]. [↑](#footnote-ref-10)
11. UN OHCHR 25.10.2023. [↑](#footnote-ref-11)
12. UNSC / UN HRC 11.8.2023, s. 15. [↑](#footnote-ref-12)
13. Amnesty International 27.3.2023; Amnesty International 29.3.2022; Freedom House 6.7.2023; Freedom House 27.2.2022; USDOS 20.3.2023; USDOS 12.4.2022. [↑](#footnote-ref-13)
14. HRW 11.1.2024. [↑](#footnote-ref-14)
15. Amnesty International 29.3.2022. [↑](#footnote-ref-15)
16. Freedom House 27.2.2022. [↑](#footnote-ref-16)
17. UNSC / UN HRC 12.8.2021, s. 9. [↑](#footnote-ref-17)
18. Selvitys perustuu kesäkuun 2020 ja syyskuun 2021 välillä tehtyihin haastatteluihin. [↑](#footnote-ref-18)
19. HRW 17.9.2021. [↑](#footnote-ref-19)
20. UNSC / UN HRC 12.8.2021, s. 9. [↑](#footnote-ref-20)
21. UNSC / UN HRC 12.8.2021, s. 9. Lähteessä mainittu hyperlinkki <https://eglisecatholique.bi/index.php/fr/vie-de-l-eglise1/communiques/communique-de-cloture-de%20l-assemblee-pleniere-de-la-conference-des-eveques-catholiques-du-burundi-du-mois-de-juin-2021> ei toimi; Amnesty International 29.3.2022. [↑](#footnote-ref-21)
22. UNSC / UN HRC 12.8.2021, s. 9. [↑](#footnote-ref-22)
23. Kongon demokraattisen tasavallan itäosissa toimivista aseellisista ryhmistä (joista vain osa burundilaistaustaisia) ks. esim. Maahanmuuttovirasto / maatietopalvelu 24.10.2023 [kyselyvastaus] [↑](#footnote-ref-23)
24. Asylum Research Center 1/2023. [↑](#footnote-ref-24)
25. Freedom House 27.2.2022; Freedom House 6.7.2023. [↑](#footnote-ref-25)
26. Africa Renewal 15.1.2016. Ml. lisätietoja lähteestä <https://www.un.org/africarenewal/news/%E2%80%98alarming%E2%80%99-new-patterns-violations-emerging-burundi-%E2%80%93-un-rights-chief> (käyty 5.3.2024). [↑](#footnote-ref-26)
27. Freedom House 27.2.2022; USDOS 12.4.2022, s. 18–19. [↑](#footnote-ref-27)
28. USDOS 12.4.2022, s. 18–19. [↑](#footnote-ref-28)
29. Amnesty International 27.3.2023. [↑](#footnote-ref-29)
30. USDOS 20.3.2023, s. 5. [↑](#footnote-ref-30)
31. SOS Médias Burundi 21.12.2022. [↑](#footnote-ref-31)
32. Conversation (The) / Camarena 14.5.2023 / 16.5.2023; International Crisis Group 1/2024. [↑](#footnote-ref-32)
33. SOS Médias Burundi / Ntumwa 7.10.2023. [↑](#footnote-ref-33)
34. Conversation (The) / Camarena 14.5.2023 / 16.5.2023. [↑](#footnote-ref-34)
35. International Crisis Group 1/2024. [↑](#footnote-ref-35)
36. New Humanitarian (The) 14.6.2023; SOS Médias Burundi / Keza 19.9.2023; SOS Médias Burundi / Ntumwa 4.1.2024. [↑](#footnote-ref-36)
37. Vuonna 2020 toimikautensa aloittanut ja edelleen vallassa oleva Ndayishimiye kuuluu CNDD-FDD -valtapuolueen. Vuodesta 2015 lähtien presidenttinä toimi Pierre Nkurunziza samasta puolueesta. CIA 20.1.2024. [↑](#footnote-ref-37)
38. SOS Médias Burundi / Ntumwa 4.1.2024. [↑](#footnote-ref-38)
39. SOS Médias Burundi / Keza 19.9.2023. Ks. myös UNSC / UN HRC 12.8.2021, s. 9. [↑](#footnote-ref-39)
40. SOS Médias Burundi / Ntwari 12.7.2023. Ks. myös UNSC / UN HRC 12.8.2021, s. 9. [↑](#footnote-ref-40)
41. SOS Médias Burundi / Ntwari 12.7.2023. [↑](#footnote-ref-41)
42. SOS Médias Burundi / Keza 19.9.2023. [↑](#footnote-ref-42)
43. New Humanitarian (The) 14.6.2023. [↑](#footnote-ref-43)
44. New Humanitarian (The) 14.6.2023. [↑](#footnote-ref-44)
45. UNHCR 15.2.2024 [kartta]. [↑](#footnote-ref-45)
46. UNHCR 12.1.2024b [kartta]. [↑](#footnote-ref-46)
47. UNHCR 12.1.2024a, s. 5–6. [↑](#footnote-ref-47)
48. Anadolu Ajansi / Bosco 1.12.2022 / 3.12.2022. Em. lähteeseen viitattu YK-raportissa UNSC / UN HRC 11.8.2023 s. 14–15. [↑](#footnote-ref-48)
49. UNHCR 15.2.2024 [kartta]. [↑](#footnote-ref-49)
50. UNHCR 3.11.2023, s. 1. [↑](#footnote-ref-50)
51. Bertelsmann Stiftung 23.2.2022, s. 2. [↑](#footnote-ref-51)
52. Bertelsmann Stiftung 23.2.2022, s. 38. [↑](#footnote-ref-52)
53. SOS Médias Burundi / Ntumwa 5.8.2023. [↑](#footnote-ref-53)
54. SOS Médias Burundi / Ntumwa 7.10.2023; SOS Médias Burundi / Kaneza 25.11.2023. [↑](#footnote-ref-54)
55. SOS Médias Burundi / Kaneza 25.11.2023. [↑](#footnote-ref-55)
56. SOS Médias Burundi / Ntumwa 7.10.2023. [↑](#footnote-ref-56)
57. UNHCR 30.11.2023. [↑](#footnote-ref-57)
58. SOS Médias Burundi / Kaneza 25.11.2023. [↑](#footnote-ref-58)
59. SOS Médias Burundi / Kaneza 25.11.2023. [↑](#footnote-ref-59)
60. UNHCR 10.2.2023. [↑](#footnote-ref-60)
61. UNHCR 12.1.2024a, s. 2. [↑](#footnote-ref-61)
62. UNHCR 12.1.2024a, s. 5. [↑](#footnote-ref-62)
63. UNHCR 3.11.2023, s. 1. [↑](#footnote-ref-63)
64. Lähteessä ei mainita, missä muut asuivat (mahdollisesti leireillä tai sukulaisten tai ystävien luona). [↑](#footnote-ref-64)
65. UNHCR 12.1.2024a, s. 7. [↑](#footnote-ref-65)
66. UNHCR 17.11.2022, s. 5–7. [↑](#footnote-ref-66)
67. UNHCR 17.11.2022, s. 5–6. [↑](#footnote-ref-67)
68. UNHCR 17.11.2022, s. 6. [↑](#footnote-ref-68)
69. Useat lähteet eivät kuitenkaan pystyneet osoittamaan konkreettista esimerkkiä. Jotkut lähteet mainitsivat Eugénie Ntakirutimanan, joka murhattiin vuonna 2021 hänen vieraillessaan Burundissa asuttuaan sitä ennen useita vuosia Belgiassa. Burundin poliisin väitteen mukaan kyseessä oli ryöstöön liittyvä tappo. Erään lähteen mukaan tähän väitteeseen ”tulee suhtautua varauksellisesti”. Jotkut lähteet mainitsivat burundilaisen toimittajan Floriane Irangabiye, joka oli asunut vuosia Ruandassa ja kritisoinut radio-ohjelmissaan voimakkaasti Burundin hallintoa. SNR pidätti hänet elokuussa 2022 hänen matkustettua Burundiin, ja hänet tuomittiin tammikuussa 2023 kymmeneksi vuodeksi vankeuteen. CEDOCA / CGRA 15.5.2023, s. 24 [raportti]. [↑](#footnote-ref-69)
70. Lisätietoja <https://www.api-ipa.org/main/fr/a-propos-de-l-api/presentation-de-l-api> (käyty 1.3.2024). [↑](#footnote-ref-70)
71. CEDOCA / CGRA 15.5.2023, s. 24–27 [raportti]. [↑](#footnote-ref-71)